**ROMÂNIA**

**JUDEŢUL BISTRIŢA-NĂSĂUD**

**CONSILIUL LOCAL FELDRU**

**HOTĂRÂRE**

**privind aprobarea studiului de fezabilitate, a indicatorilor tehnico-economici actualizati și a devizului general actualizat pentru obiectivul de investiții „****Modernizare străzi de interes local în comuna Feldru, județul Bistrița-Năsăud - Lot 1”, aprobat pentru finanțare prin Programul național de investiții „Anghel Saligny”, precum și a sumei reprezentând categoriile de cheltuieli finanțate de la bugetul local pentru realizarea obiectivului**

Consiliul Local al Comunei Feldru, județul Bistrița-Năsăud, întrunit în ședință ordinară din data de 27.02.2023 în prezența a 15 consilieri.

Având în vedere:

Referatul de aprobare al primarului comunei Feldru nr. 2136 din 24. 02.2023.

Raportul compartimentului de resort nr. 2137 din 27. 02.2023.

Raportul comisiei de specialitate nr. 2140 din 27. 02.2023.

- Hotărârea Guvernului României nr. 907 din 2016 privind etapele de elaborare şi conținutul - cadru al documentațiilor tehnico - economice aferente obiectivelor / proiectelor de învestiții finanțate din fonduri publice.

- Legea nr. 273 din 2006 privind finanțele publice locale, cu modificările și completările ulterioare;

- OUG nr. 95 din 2021 privind aprobarea Programului Național de Investiții „Anghel Saligny”.

- Ordinul MDLPA nr. 1333 din 2021 privind aprobarea normelor de aplicare a OUG nr. 95 din 2021.

- art. 129, alin. (2), lit. b), alin. 4, lit d) din Ordonanța de Urgență nr. 57 din 2019 privind Codul administrativ.

Luând act de:

- Studiul de Fezabilitate întocmit CVBP STRUCTURI SRL și devizul general actualizat al acestuia.

- Selectarea spre finanțare a proiectului prin PNI Anghel Saligny conform Ordinul ministrului dezvoltării, lucrărilor publice și administrației nr. 2427 din 2022privind aprobarea listei obiectivelor de investiții și sumele alocate acestora pentru finanțarea Programului Național de Investiții „Anghel Saligny”, pentru categoriile de investiții prevăzute la art. 4 alin. (1) lit. a), - d) din Ordonanța de urgență a Guvernului nr. 95 din 2021, pentru județul Bistrița-Năsăud, în perioada 2022 - 2028.

În temeiul art. 196, alin. (1), lit. a) din Ordonanță de Urgență nr. 57 din 2019 privind Codul administrativ.

**HOTĂRĂȘTE**

**Art. 1.** Se aprobă studiul de fezabilitate pentru obiectivul de investiții „MODERNIZARE STRĂZI DE INTERES LOCAL ÎN COMUNA FELDRU, JUDEȚUL BISTRIȚA-NĂSĂUD - LOT 1”, aprobat pentru finanțare prin Programul național de investiții „Anghel Saligny” prin ordin al ministrului dezvoltării, lucrărilor publice și administrației, întocmit de CVBP STRUCTURI SRL, înregistrat la comuna Feldru, judetul Bistrița-Năsăud.

**Art. 2.** Se aprobă indicatorii tehnico-economici actualizați aferenți obiectivului de investiții „MODERNIZARE STRĂZI DE INTERES LOCAL ÎN COMUNA FELDRU, JUDEȚUL BISTRIȚA-NĂSĂUD - LOT 1”, conform anexei nr. 1 la prezenta hotărâre.

**Art. 3.** Se aprobă devizul general actualizat aferent obiectivului de investiții „MODERNIZARE STRĂZI DE INTERES LOCAL ÎN COMUNA FELDRU, JUDEȚUL BISTRIȚA-NĂSĂUD - LOT 1”, conform anexei nr. 2 la prezenta hotărâre.

**Art. 4.** Se aprobă finanțarea de la bugetul local al comunei Feldru a sumei de 232.050 lei cu TVA, reprezentând categoriile de cheltuieli finanțate de la bugetul de stat și de la bugetul local conform prevederilor art. 4 alin. (3) și alin. (4) din Normele metodologice pentru punerea în aplicare a prevederilor Ordonanței de urgență a Guvernului nr. 95 din 2021 pentru aprobarea Programului național de investiții „Anghel Saligny”, pentru categoriile de investiții prevăzute la art. 4 alin. (1) lit. a) - d) din Ordonanța de urgență a Guvernului nr. 95 din 2021, aprobate prin Ordinul ministrului dezvoltării, lucrărilor publice și administrației nr. 1333 din 2021.

**Art. 5.** Anexele nr. 1 și 2 fac parte integrantă din prezenta hotărâre.

**Art. 6.** Aducerea la îndeplinire a prezentei hotărâri se asigură de către primarul comunei Feldru.

**Art. 7.** Prezenta hotărâre se comunică, prin intermediul secretarului comunei, în termenul prevăzut de lege, primarului COMUNEI FELDRU și prefectului județului BISTRIȚA-NĂSĂUD și se aduce la cunoștință publică prin afișarea la sediul primăriei, precum și pe pagina de internet.

**Art. 8.** Prezenta hotărâre a fost adoptată cu 15 voturi „pentru”, 0 voturi ,,împotrivă”, 0 ”abțineri” din 15 consilieri prezenți.

**PREȘEDINTE DE ȘEDINȚĂ CONTRASEMNEAZĂ**

**Neamți Daniel SECRETAR GENERAL AL COMUNEI**

**Beşuţiu Gavrilă**

**Nr. 18 din 27.02.2023**